《杂诗十首 其八》
魏晋·张协

述职投边城，羁束戎旅间。下车如昨日，望舒四五圆。

借问此何时，胡蝶飞南园。流波恋旧浦，行云思故山。

闽越衣文蛇，胡马愿度燕。风土安所习，由来有固然。

作者简介：西晋安平人，字景阳。张载弟。少有俊才，与载齐名。辟公府掾，转秘书郎，转河间内史，在郡清简寡欲。时大乱，遂弃绝人事，屏居草泽，以吟咏自娱，造语清新。怀帝永嘉初，征黄门侍郎，托疾不就，卒于家。有《七命》，世以为工。今有《张景阳集》辑本。